wickkiey/tamil-wikipedia-chunked huggingface dataset:
# மாடு

## சில வகைகள்

### கிர்

கத்தியாவாரி, சுர்தி போன்ற பெயர்களாலும் இவை அறியப்படுபவை. தென் கத்தியவாரைச் சார்ந்த கிர் காடுகளில் தோன்றிய இனமாகும். கலப்பு கிர் மாடுகள் பரோடாவிலும் மகாராஷ்டிர மாநிலத்தின் சில பகுதிகளிலும் காணப்படுகின்றன. முழுமையாக ஒரே நிறத்தில் அல்லாமல், சிவப்பு, கருஞ்சிவப்பு, வெண்மை கலந்த சிவப்பு, அல்லது சிவப்பு புள்ளிகளுடனான பாங்கினை உடையவை. தெளிவான கோடுகள் காணப்படும் சிறந்த உடற்கட்டுடன் கம்பீர தோற்றமுடையவை. காதுகள் இலை வடிவிலும், வால் சாட்டை போல நீளமாகவும், கால்கள் நீளமாகவும் உருண்டு திரண்டும் இருக்கும். இவ்வினத்தைச் சேர்ந்த காளை மாடுகள் கனமாகவும், சக்தி வாய்ந்தவையாகவும், அதிக இழுக்கும் திறன் கொண்டும் காணப்படும். கறவை மாடுகள் ஒரு கறவைக் காலத்தில் அதிகபட்சமாக 3715 கிலோ எடை அளவிற்குப் பாலை கொடுக்கிறது.
# மாடு

## பசுப்பால்

பசு பெரும்பாலும் அது ஈனும் பாலுக்காகவே வீட்டு விலங்காக வளர்க்கப்படுகிறது. பசுவினுடைய பால் பல சத்துக்கள் நிறைந்ததுள்ள காரணத்தினால் மனிதன் அதனை ஒரு முக்கிய உணவாகக் கொண்டுள்ளான். உலகம் முழுதும் 6௦௦ கோடி பேர் பால் மற்றும் பால் சார்ந்த பொருட்களை உட்கொள்கின்றனர். சுமார் 1.5 கோடி மக்கள் பால்பண்ணையை வாழ்வாதாரமாக கொண்டுள்ளனர். கடந்த முப்பது ஆண்டுகளில் பால் உற்பத்தி 5௦ விழுக்காடுகள் அதிகரித்துள்ளது. 2௦11 FAOவின் மதிப்பீடின்படி உலகம் முழுவதும் உற்பத்தியாகும் பாலில் 85 சதவீதம் பசுமாடுகளிடமிருந்தே பெறப்படுகிறது.  
உலகளவில் அமெரிக்கா பால் உற்பத்தியில் முதல் இடத்தில் உள்ளது என்பது குறிப்பிடத்தக்கது. அதனை தொடர்ந்து இந்தியா, சீனா, பிரேசில், மற்றும் ரஷ்யா அடுத்தடுத்த இடங்களில் உள்ளன. 197௦ஆம் ஆண்டு முதல் தெற்கு ஆசியா பால் உற்பத்தியில் பெரும் பங்கு வகிக்கிறது. அதே சமயம் ஆப்ரிக்காவின் பால் உற்பத்தி மிகவும் மெதுவான வளர்ச்சியையே பதிவு செய்துள்ளது.
# மாடு

## பசுப்பால்

### 1௦௦ கிராம் பாலில் உள்ள போஷாக்கு விவரம்

| கூறுகள் | அளவுகள் |  |
| --- | --- | --- |
| தண்ணீர் | 87.8 கிராம் |  |
| புரதச்சத்து | 3.2 கிராம் |  |
| கொழுப்பு | 3.9 கிராம் |  |
| ---- பூரிதக் கொழுப்பு அமிலம் | 2.4 கிராம் |  |
| ---- அபூரிதக் கொழுப்பு அமிலம் (Mono) | 1.1 கிராம் |  |
| --- அபூரிதக் கொழுப்பு அமிலம் (Poly) | 0.1 கிராம் |  |
| சர்க்கரைச்சத்து | 4.8 கிராம் |  |
| கொழுப்பினி | 14 மில்லிகிராம் |  |
| சுண்ணாம்புச்சத்து | 120 மில்லிகிராம் |  |
| எரிசக்தி | 66 கிலோகலோரி | } |
# மாடு

## பசுப்பால்

### பால் கொழுப்பு சதவீதங்கள்

| இனம் | தோராய விழுக்காடு |  |
| --- | --- | --- |
| ஜெர்சி | 5.2 |  |
| ஜெபு | 4.7 |  |
| ப்ரௌன் சுவிஸ் | 4.0 |  |
| ஹோல்ச்டீன்-ஃப்ரெஸ்சியன் | 3.6 | } |
# மாடு

## சமய வழிபாடு

- திலீபன் சக்கரவர்த்தி நந்தினி எனும் பசுவைக் காக்க தன்னையே புலிக்கு உணவாக்க முன்வந்தார்.
# மாடு

## சமய வழிபாடு

### 1966 ஆம் ஆண்டின் துப்பாக்கிச் சூடு

- இந்தியாவில் பசுவதையைத் தடைசெய்ய வேண்டி இந்துக்கள் பல காலமாகப் போராடி வருகின்றனர். இதன் பகுதியாக 1966 ஆம் ஆண்டு ஏராளமான துறவிகளும் சாதுக்களும் நடத்திய பேரணி மீது அப்போதைய இந்திரா காந்தி அரசின் உத்தரவுப்படி துப்பாக்கிச் சூடு நடத்தப்பட்டதில் ஏராளமான சாதுக்கள் பலியானார்கள்.
இதனை அமைக்கும் பொறுப்பை டெல்லியைச் சேர்ந்த ஹின்ட்-அக்ரோ லிமிடெட் அமைப்பு ஏற்றது. இந்த நவீன அடிதொட்டி ஒரு நாளில் 10,000 மாடுகளை வதை செய்யும் திறன் கொண்டது. ஒரு மணி நேரத்தில் 60 மாடுகளையும் 250 கன்றுகளையும், ஆடுகளையும் வதை செய்யும் திறன் கொண்ட இந்த நவீன வதைகூடத்திற்கு பொது மக்கள், தொழிலாளர்கள் மத்தியில் எதிர்ப்பு எழுந்தது. நீதிமன்ற வழக்கு தொடரப்பட்டும், உண்ணாவிரதம் மேற்கொள்ளப்பட்டும் எதிர்ப்பு வெளிப்படுத்தப்பட்டது.
# மாடு

## சமய வழிபாடு

### 1966 ஆம் ஆண்டின் துப்பாக்கிச் சூடு

#### திருப்பூரில்

திருப்பூர் அருகிலுள்ள போயம்பாளையத்தில் கங்கோத்ரி கோ சேவா சமிதி, பசு பராமரிப்பு அமைப்பை ஏற்படுத்தி கடத்தப்படும்போது காப்பாற்றப்பட்ட பசுக்கள், கன்றுகள், எருமை மற்றும் காளைகளை பராமரித்து வருகின்றது.காவல்துறையினர் இவைக் கடத்தப்படும்போது காப்பாற்ற உதவுகின்றனர்.
# மாடு

## சமய வழிபாடு

### 1966 ஆம் ஆண்டின் துப்பாக்கிச் சூடு

#### மதுரா முஸ்லீம்களின் பசுவதை எதிர்ப்பு

உத்தரப்பிரதேசத்தின் மதுரா நகர் முஸ்லீம்கள் பசுவதைக்கு எதிரான உறுதிமொழியை மேற்கொள்கின்றனர். மதுராவில் இஸ்லாமியா இண்டர் கல்லூரியில் 2013 ஜூன் 9 இல் பசுவதைத் தடுப்பு மாநாட்டை அப்துல் ஜப்பார் என்பவர் ஏற்பாடு செய்திருந்தார்.
# மாடு

## வரலாற்றில்

- 1948 ஆம் ஆண்டு உத்திரப்பிரதேச மாநில அரசு அமைத்த சர்தார் தத்தார் சிங் தலைமையிலான குழு கால்நடைகள் வதை செய்யப்படுவதை தடை செய்யப் பரிந்துரைக்க, அப்போதைய இந்தியப் பிரதமர் ஜவகர்லால் நேரு அப்பரிந்துரையை கடுமையாக எதிர்த்து தம் பதவியை விலகுமளவு செல்லவே அம்மசோதா கைவிடப்பட்டது.
# திறந்த செங்குத்து வரிசை

சதுரங்கத்தில், **திறந்த செங்குத்து வரிசை** என்பது எந்த நிறச்சிப்பாயும் இல்லாத செங்குத்து வரிசையாகும். படத்தில் உள்ள e-செங்குத்து வரிசையானது ஒரு திறந்த செங்குத்து வரிசையாகும். திறந்த செங்குத்து வரிசைகள் கோட்டை மற்றும் இராணிக்கு தாக்குதல் செய்ய சிறந்த வழியமைக்கின்றன. எதிராளியைத் தாக்குவது இலகுவாக இருப்பதாலும் எதிராளின் பக்கம் சென்று எதிராளியின் நிலையைத் தகர்க்க முடியும் என்பதாலும் கோட்டை(கள்) மற்றும்/அல்லது இராணி(கள்) திறந்த அல்லது அரை-திறந்த செங்குத்து வரிசைகளில் இருப்பது பயனுடையதாகக் கருதப்படும்.
# அரை-திறந்த செங்குத்து வரிசை

சதுரங்கத்தில், **அரை-திறந்த செங்குத்து வரிசை** அல்லது **பாதி-திறந்த செங்குத்து வரிசை** (*half-open file*) என்பது ஒரு நிறச்சிப்பாய் மட்டும் கொண்ட செங்குத்து வரிசையாகும். அரை-திறந்த செங்குத்து வரிசையானது கோட்டை மற்றும் அரசிக்கும் தாக்குதல் நடத்துவதை இலகுவாக்கும். அரை-திறந்த செங்குத்து வரிசையானது தனது சிப்பாய்கள் அற்றவருக்கு பயனுடையதாகும்.  
பல திறப்புக்கள், சிசிலியன் தற்காப்பு போன்றவை, நிலையைச் சிக்கலாக்குவதையே நோக்கமாகக் கொண்டவை. சிசிலியனின் பிரதான வழியில், 1.e4 c5 2.Nf3 d6 (or 2...e6, அல்லது 2...Nc6) 3.d4 cxd4 4.Nxd4, வெள்ளை அரை-திறந்த d-செங்குத்து வரிசையைப் பெறுகிறது, ஆனால் கருப்பால் அரை-திறந்த c-செங்குத்து வரிசையால் வெள்ளைக்கு அழுத்தம் கொடுக்கமுடியும்.  
அரை-திறந்த செங்குத்து வரிசைகளைக் கொண்ட நிலைகளில் சிப்பாய்களின் அமைப்பைக் குலைப்பதே பிரதான நோக்கமாக இருக்கும் ஏனென்றால் இரட்டடுக்குச் சிப்பாய் அல்லது தனித்த சிப்பாய் போன்றவையும் அரை-திறந்த செங்குத்து வரிசைகளை உருவாக்கலாம்.
# அரை-திறந்த செங்குத்து வரிசை

## உதாரணம்

லோக் வான் வெலி–ஜூடிட் போல்கர், கூகீவன், 1997 ஆகியோரின் ஆட்டமானது தாக்குதல்களில் அரை-திறந்த செங்குத்து வரிசைகளின் சக்திக்கு நல்ல எடுத்துக்காட்டாகும். வெள்ளையை விட சிப்பாய் ஒன்றை குறைவாக வைத்திருந்தும், கருப்பானது இரண்டு சக்திவாய்ந்த அரை-திறந்த செங்குத்து வரிசைகளைக் (f-செங்குத்து வரிசை கோட்டை மற்றும் g-செங்குத்து வரிசை இராணி) கொண்டிருந்தமையால் கருப்பானது வெற்றியடைகிறது.  
கருப்பு **30...Rxf2+!** விளையாடியதும், தொடரும் நகர்த்தல்கலான, 31.Rxf2 Qxg3+ 32.Kf1 Qxf2# என்பவற்றை தெரிந்த வெள்ளை தனது தோல்வியை ஒத்துக்கொள்கிறது.
# காலி தேசிய நூதனசாலை

**காலி தேசிய அருங்காட்சியகம்** அல்லது **காலி தேசிய நூதனசாலை** இலங்கையின் உள்ள காலிக் கோட்டையில் அமைந்துள்ளது.இது இலங்கையின் தென் மாகானத்தைச் சார்ந்த வரலாற்றுடன் தொடர்புபட்ட பல அரும் பொருட்களைக் கொண்டுள்ளது.1986 மார்ச் மாதம் 31 ஆந் திகதி இந்த அருங்காட்சியகம் நிறுவப்பட்டது. இதனை இலங்கை அரசின் நூதனசாலைகள் திணைக்களம் நிர்வாகிக்கின்றது.  
இந்த அருங்காட்சியகத்தில் தென் மாகாணத்தில் மேற்கொள்ளப்பட்ட அகழ்வாய்வுகளின் போது பெறப்பட்ட பொருட்கள் காட்சிக்கு வைக்கப்பட்டுள்ளன. இங்கே புராதன மட்பாண்டத் துண்டுகள், களிமண் உருவங்கள், முகம்மூடிகள், ஓடுகளால் செய்யப்பட்ட பொருட்கள், உலோகப் பொருட்கள், பழமையான நகைகள்,அணிகலன்களுக்கான மணிகள், ஒல்லாந்தர் கால ஆயுத உபகரனங்கள் மற்றும் பௌத்தம் சார் பொருட்களும் காணப்படுகிறன.
# மா கா பா ஆனந்த்

***மா கா பா ஆனந்த்*** (*Ma Ka Pa Anand*) தமிழ்த் திரைப்பட நடிகர் ஆவார். இவர் பண்பலைத் தொகுப்பாளராகவும், தொலைக்காட்சித் தொகுப்பாளராகவும் பணியாற்றியுள்ளார். இவர் ஆரம்ப காலத்தில் கோவை சூரியன் பண்பலையில் நகைச்சுவை நிகழ்ச்சிகளை தொகுத்து வந்தார். ரேடியோ மிர்சி பண்பலையில் தொகுப்பாளராக ஆறு ஆண்டுகள் பணியாற்றியுள்ளார். இவர் விஜய் தொலைக்காட்சியில் சூப்பர் சிங்கர், அது இது எது மற்றும் சினிமா காரம் காபி போன்ற நிகழ்ச்சிகளைத் தொகுத்து வழங்கியவராவார்.  
நடிகர் கிருஷ்ணாவுடன் இணைந்து வானவராயன் வல்லவராயன் திரைப்படத்தில் நடித்தார்.
# மா கா பா ஆனந்த்

## திரைப்படங்கள்

| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 2014 | *வானவராயன் வல்லவராயன்* | வல்லவராயன் |  |
| 2016 | *நவரச திலகம்* | மூர்த்தி |  |
| 2016 | *கடலை* | மாணிக்கம் |  |
| 2016 | *அட்டி* | பவா |  |
| 2017 | *மீசைய முருக்கு* | வானொலி அறிவிப்பாளர் |  |
| 2017 | *பஞ்சுமிட்டாய்* | படப்பிடிப்பில் |  |
| 2017 | *மாணிக்* | படப்பிடிப்பில் | } |
# மா கா பா ஆனந்த்

## ஆதாரங்கள்

- Ma Ka Pa has become my younger brother: Kreshna
- Ma Ka Pa teams up with Kreshna
- Vijay Sethupathi to don producer’s hat
- First Vijay Television Awards sees people poll for their favourite TV stars
- 'I Think I am Suitable for Light-hearted Roles'
- 'Anjaadhe' music director makes a comeback
- Jokes apart...
- Ma Ka Pa finds commentary a challenge
- Mirchi Music Awards South 2014 on Vijay TV
- Ma Ka Pa Anand thanks his fans
# ஏர்டெல் சூப்பர் சிங்கர்

**சூப்பர் சிங்கர்- தமிழுலகத்தின் பிரமாண்ட குரலுக்கான தேடல்** என்பது ஏப்ரல் 28, 2006 ஆம் ஆண்டு முதல் விஜய் தொலைக்காட்சியில் ஒளிபரப்பாகும் உண்மைநிலை பாட்டு போட்டி நிகழ்ச்சி ஆகும். இது பாட்டுப் போட்டியை அடிப்படையாகக் கொண்ட நிகழ்ச்சியாகும். முதல் ஐந்து பருவங்களையும் இந்நிகழ்ச்சிக்கு எயார்டல் தொலைபேசி நிறுவனம் ஆதரவு செய்தது.  
இத்தொலைக்காட்சி நிகழ்ச்சி 8 பருவங்களாக நடந்துள்ளது. இந்நிகழ்ச்சியில் வெற்றிபெறும் நபர்களுக்கு திரைத்துறையில் பாடுவதற்கு சந்தர்ப்பம் கிடைக்கிறது. மேலும் பணங்களும், தங்கங்களும், பெறுமதியான வீடுகளும் பரிசாகக் கிடைக்கின்றன. இதன் வழித்தொடராக சூப்பர் சிங்கர் ஜூனியர் (2007-2020) மற்றும் சூப்பர் சிங்கர் தி20 (2012-2015) போன்ற நிகழ்ச்சிகள் ஒளிபரப்பானது.
# ஏர்டெல் சூப்பர் சிங்கர்

## வெற்றியாளர்கள்

****பருவம் 1** (2006)**  
| நிகில் மேத்யூ | வெற்றியாளர் |
| --- | --- |
| அனிதா கார்த்திகேயன் | இரண்டாவது இடம் & பார்வையாளர்களின் தெரிவு |
| சௌமியா மகாதேவன் | ஜூரி யின் தெரிவு |
| **பருவம் 2** (2008) |  |
| அஜீஸ் | வெற்றியாளர் |
| இரவி | இரண்டாவது இடம் |
| இரேனு | மூன்றாவது இடம் |
| பிரசன்னா | இறுதியில் வெளியேற்றப்பட்டவர் |
| ரஞ்சனி | இறுதியில் வெளியேற்றப்பட்டவர் |
| **பருவம் 3** (2010-2011) |  |
| சாய்சரண் | வெற்றியாளர் & பார்வையாளர்களின் தெரிவு |
| சந்தோஷ் ஹரிஹரன் | இரண்டாவது இடம் |
| சத்ய பிரகாஷ் | மூன்றாவது இடம் & நடுவர்களின் தெரிவு |
| பூஜா வைத்தியநாத் | இறுதியில் வெளியேற்றப்பட்டவர் |
| **பருவம் 4** (2013-2014) |  |
| திவாகர் | வெற்றியாளர் & பார்வையாளர்களின் தெரிவு |
| சயித் சுபகான் | இரண்டாவது இடம் & நடுவர்களின் தெரிவு |
| சரத் சந்தோஷ் | மூன்றாவது இடம் |
| சோனியா | நான்காவது இடம் |
| பார்வதி | இறுதியில் வெளியேற்றப்பட்டவர் |
| **பருவம் 5** (2015-2016) |  |
| ஆனந்த் அரவிந்தக்சன் | வெற்றியாளர் |
| பரீதா | இரண்டாவது இடம் |
| ராஜகணபதி | மூன்றாவது இடம் & நடுவர்களின் தெரிவு |
| லக்ஷ்மி பிரதீப் | நான்காவது இடம் |
| சியாத் | ஐந்தாவது இடம் |
| **பருவம் 6** (2018) |  |
| செந்தில் கணேஷ் | வெற்றியாளர் |
| ரக்ஷிதா | இரண்டாவது இடம் |
| மாளவிகா | மூன்றாவது இடம் & நடுவர்களின் தெரிவு |
| சக்தி | நான்காவது இடம் |
| ஸ்ரீகாந்த் | ஐந்தாவது இடம் |
| அனிருத் | ஆறாவது இடம் |
| **பருவம் 7** (2019) |  |
| முருகன் | வெற்றியாளர் |
| விக்ரம் | இரண்டாவது இடம் |
| புன்யா | மூன்றாவது இடம் & நடுவர்களின் தெரிவு |
| சாம் விஷால் | நான்காவது இடம் |
| கெளதம் | ஐந்தாவது இடம் |
# ஏர்டெல் சூப்பர் சிங்கர்

## பருவங்கள்

### பருவம் 1

இந்த நிகழ்ச்சியின் முதல் பருவம் 28 ஏப்ரல் முதல் 16 செப்டம்பர் 2006 வரை வெள்ளி மற்றும் சனி இரவு 8 மணிக்கு பின்னர் சனி மற்றும் ஞாயிறு இரவு 7 மணிக்கு ஒளிபரப்பானது. இந்த நிகழ்ச்சிக்கான நேரடி தேர்வுகள் தமிழ்நாட்டில் உள்ள கோவை, சென்னை மற்றும் மதுரை நகரங்களில் நடத்தப்பட்டு, பாடகர்கள் எஸ். பி. சைலஜா, ஜென்சி அந்தோனி, மலேசியா வாசுதேவன், சீர்காழி கோ. சிவசிதம்பரம், மஹதி மற்றும் இசை அமைப்பாளர் டி. இமான் ஆகியோரால் தேர்வு செய்யப்பட்டனர்.  
இந்த பருவத்தின் தொகுப்பாளியாக பின்னணிப் பாடகி சின்மயி என்பவர் நிகழ்ச்சியை தொகுத்து வழங்கினார். பின்னணிப் பாடகர்கள் அனுராதா ஸ்ரீராம், ஸ்ரீனிவாஸ் மற்றும் பி. உன்னிகிருஷ்ணன் ஆகியோர் நிரந்தர நீதிபதிகளாக இருந்தனர். ஒவ்வொரு போட்டியின் போது போட்டியாளர்கள் அவர்களின் பாடும் திறனை மையமாக வைத்து வெளியேற்றப்பட்டனர். இறுதிப் போட்டிக்கு தேர்வானவர்கள் குரல் நிபுணர் ஆனந்த் வைத்தியநாதனிடமிருந்து சிறப்புப் பயிற்சி பெற்று போட்டியில் கலந்து கொண்டனர்.  
பிரபல பாடகர் எஸ். பி. பாலசுப்பிரமணியம் என்பவரால் இந்த நிகழ்ச்சியின் முதல் பருவத்தின் வெற்றியாளராக நிகில் மேத்யூ என்பவர் அறிவிக்கப்பட்டார். அதை தொடர்ந்து 2008 ஆம் ஆண்டு வெளியான தமிழ்த் திரைப்படமான பிமா என்ற படத்தில் "என்னதுயிரே" பாடலை இசையமைப்பாளர் ஹாரிஸ் ஜயராஜிற்காக பாடிய பிறகு, அவர் ஒரு பின்னணி பாடகராக முறையாக அறிமுகப்படுத்தப்பட்டார். இரண்டாவது வெற்றியாளரான அனிதா கார்த்திகேயன் என்பவரை இசை இயக்குநர் டி. இமானால் தமிழ்த் திரைப்படமான மருதமலையில் ஒரு பின்னணிப் பாடகியாக அறிமுகப்படுத்தப்பட்டார்.
# ஏர்டெல் சூப்பர் சிங்கர்

## பருவங்கள்

### பருவம் 2

இந்த நிகழ்ச்சியின் இரண்டாம் பருவம் 7 ஜூலை 2008 ஆம் ஆண்டில் ஒளிபரப்பானது. இந்த நிகழ்ச்சிக்கான நேரடி தேர்வுகள் தமிழ்நாட்டில் உள்ள கோவை, சென்னை மற்றும் திருச்சி நகரங்களில் நடத்தப்பட்டு, பாடகர்கள் எஸ். பி. சைலஜா, சிறிலேகா பார்த்தசாரதி, சுனிதா சாரதி, தீபன் சக்ரவர்த்தி, மஹதி மற்றும் மாதங்கி ஜெகதீஷ் ஆகியோரால் தேர்வு செய்யப்பட்டனர். இந்த பருவத்திலும் தொகுப்பாளியாக பின்னணிப் பாடகி சின்மயி என்பவர் நிகழ்ச்சியை தொகுத்து வழங்கினார். 21 சனவரி 2009 முதல் இவருக்கு பதிலாக யுகேந்திரம் மற்றும் அவரது மனைவி மாலினி ஆகியோர் தொகுத்து வழங்கினார்.  
முதல் பருவத்தில் நடுவர்களாக இருந்த ஸ்ரீனிவாஸ் மற்றும் பி. உன்னிகிருஷ்ணன் ஆகியோருடன் புதிதாக சுஜாதா மோகன் என்பவரும் நிரந்தர நீதிபதிகளாக இருந்தனர். இவர்களுடன் குரல் நிபுணர் ஆனந்த் வைத்தியநாதனும் கலந்து கொண்டார். இந்த பருவத்தில் வெற்றியாளராக தேர்ந்தெடுக்கப் பெற்ற அஜீஸ் என்பவர் 2010 ஆம் ஆண்டு யுவன் சங்கர் ராஜா இசையில் கோவா என்ற படத்தில் 'இதுவரை' என்ற பாடலை பாடியுள்ளார்.
# ஏர்டெல் சூப்பர் சிங்கர்

## பருவங்கள்

### பருவம் 3

இந்த நிகழ்ச்சியின் மூன்றாம் பருவம் 12 ஜூலை 2010 முதல் 23 செப்டம்பர் 2011 ஆம் ஆண்டு வரை திங்கள் முதல் வியாழன் வரை இரவு 9 மணிக்கு ஒளிபரப்பானது. இந்த நிகழ்ச்சிக்கான நேரடி தேர்வுகள் தமிழ்நாட்டில் உள்ள நகரங்களில் நடத்தப்பட்டது. இந்த தேர்வுக்காக 16 வயதிற்கு மேற்றப்பட்டவர்களை எஸ். பி. சைலஜா, நித்யஸ்ரீ மகாதேவன், உண்ணிமேனன், சௌமியா, ஹரிஷ் ராகவேந்திரா, பாப் ஷாலினி, மஹதி மற்றும் மால்குடி சுபா ஆகியோரால் தேர்வு செய்யப்பட்டனர்.  
இந்த பருவத்திலும் பி. உன்னிகிருஷ்ணன், சுஜாதா மோகன் மற்றும் ஸ்ரீனிவாஸ் ஆகியோர் நடுவர்களாக இருந்தனர். சிவகார்த்திகேயன் மற்றும் திவ்யா ஆகியோர் இந்த நிகழ்ச்சியை தொகுத்து வழங்கினார்கள். இந்த பருவத்தின் வெற்றியாளர் 'சாய்சரண்' ஆவார். இந்த நிகழ்ச்சியில் வெற்றிபெற்றதற்காக 37 லட்சம் மதிப்புள்ள வீடு ஒன்று பரிசாக வெற்றார் என்பது குறிப்பிடத்தக்கது.
# ஏர்டெல் சூப்பர் சிங்கர்

## பருவங்கள்

### பருவம் 4

இந்த நிகழ்ச்சியின் நான்காம் பருவம் 4 பிப்ரவரி 2013 முதல் 8 சனவரி 2014 ஆம் ஆண்டு வரை திங்கள் முதல் வெள்ளி வரை இரவு 9 மணிக்கு ஒளிபரப்பானது. இந்த நிகழ்ச்சிக்கான நேரடி தேர்வுகள் தமிழ்நாட்டில் உள்ள நகரங்களில் எஸ். பி. சைலஜா, நித்யஸ்ரீ மகாதேவன், உண்ணிமேனன், சௌமியா, தேவன் ஏகாம்பரம், பாப் ஷாலினி, ஆனந்த் வைத்தியநாதன், மஹதி மற்றும் மால்குடி சுபா ஆகியோரால் தேர்வு செய்யப்பட்டது. இந்த பருவத்திலும் பி. உன்னிகிருஷ்ணன், சுஜாதா மோகன் மற்றும் ஸ்ரீனிவாஸ் ஆகியோர் நடுவர்களாக இருந்தனர். மா கா பா ஆனந்த் மற்றும் பாவனா ஆகியோர் இந்த நிகழ்ச்சியை தொகுத்து வழங்கினார்கள். இந்த பருவத்தின் வெற்றியாளர் 'திவாகர்' ஆவார்.
# ஏர்டெல் சூப்பர் சிங்கர்

## பருவங்கள்

### பருவம் 6

இந்த நிகழ்ச்சியின் ஆறாம் பருவம் 21 சனவரி முதல் 15 ஜூலை 2018 ஆம் ஆண்டு வரை சனி மற்றும் ஞாயிற்றுக்கிழமைகளில் இரவு 7 மணிக்கு ஒளிபரப்பானது. இந்த நிகழ்ச்சியில் நடுவர்களாக பி. உன்னிகிருஷ்ணன், அனுராதா ஸ்ரீராம், சுவேதா மோகன், பென்னி தயாள் ஆகியோர் பங்கேற்கின்றனர். பிரியங்கா மற்றும் மா கா பா ஆனந்த் தொகுத்து வழங்கினார்கள். இந்த பருவத்தின் வெற்றியாளராக கிராமியப்பாடகர் செந்தில் கணேஷ் என்பவர் தெரிவு செய்யப்பட்டார்.
# ஏர்டெல் சூப்பர் சிங்கர்

## பருவங்கள்

### பருவம் 7

இந்த நிகழ்ச்சியின் ஏழாம் பருவம் 27 ஏப்ரல் முதல் 10 செப்டம்பர் 2019 ஆம் ஆண்டு வரை சனி மற்றும் ஞாயிற்றுக்கிழமைகளில் இரவு 8 மணிக்கு ஒளிபரப்பானது. முதல் ஆசியன் பெயிண்ட்ஸ் நிறுவனம் இரண்டாவது முறையாக இந்த நிகழ்ச்சித் தொடருக்கு விளம்பரதாரராக முன்வந்தனர். இந்த நிகழ்ச்சியை மா கா பா ஆனந்த் மற்றும் பிரியங்கா தேசுபாண்டே மீண்டும் தொகுத்து வழங்கினர். பிரபல பின்னணிப் பாடகர்களான உன்னிகிருஷ்ணன், அனுராதா ஸ்ரீராம், சுவேதா மோகன் மற்றும் பென்னி தயாள் ஆகியோர் நடுவர்களாக செயல்பட்டனர். இசை இயக்குநர் அனிருத் ரவிச்சந்திரன் இந்த பருவத்தின் நிகழ்ச்சியின் விளம்பரத்தூதராக இருந்தார். வெற்றியாளருக்கு திரைப்படத்தில் அனிருத்தின்அனிருத்தின் இசையில் பாட வாய்ப்பு வழங்கப்படும் என்பது சிறப்புக்குரியதாய் இருந்தது.  
இந்த பருவத்தின் வெற்றியாளராக முருகன் என்ற மூக்குத்தி முருகன் என்பவர் வெற்றியாளராக அறிவிக்கப்பட்டு, 50 லட்சம் மதிப்புள்ள வீட்டை அருண் எக்செல்லோ நிறுவனத்திடமிருந்து பெற்றார்.
# ஏர்டெல் சூப்பர் சிங்கர்

## பருவங்கள்

### பருவம் 8

இந்த நிகழ்ச்சியின் எட்டாவது பருவம் 24 ஜனவரி 2021 அன்று ஒன்பது மணி நேர நிகழ்ச்சியைத் தொடங்குகிறது. [16] அனைத்து அத்தியாயங்களும் OTT பிளாட்ஃபார்ம்-ஹாட்ஸ்டாரில் கிடைக்கும்.  
நீதிபதிகள் குழு அடிக்கடி அனுராதா ஸ்ரீராம், உன்னி கிருஷ்ணன், ஸ்வேதா மோகன், பென்னி தயாள், எஸ்.பி.சரண், கல்பனா ராகவேந்தர் மற்றும் சக்திஸ்ரீ கோபாலன் ஆகியோருடன் மாற்றப்பட்டது</small>
# இரத்தினபுரி தேசிய நூதனசாலை

**இரத்தினபுரி தேசிய நூதனசாலை** அல்லது **இரத்தினபுரி தேசிய அருங்காட்சியகம்** இலங்கையின் இரத்தினபுரி கொழும்பு வீதியில் எஹலேபொல வளவு எனும் இடத்தில் அமைந்துள்ளது.1988 மே 13 ஆந் திகதி நிறுவப்பட்ட இந்தநூதனசாலை **எஹலேபொல வளவு** எனும் புகழ் பெற்ற கட்டிடத்தில் இலங்கை அரசின் நூதனசாலைகள் திணைக்களத்தினால் நிர்வாகிக்கப்படுகிறது . தொல்லியல், விலங்கியல், இயற்கை அறிவியல், சிற்பம் ஆகிய துறைகளைச் சேர்ந்த ஏராளமான பொருட்கள் இங்கே காட்சிக்கு வைக்கப்பட்டுள்ளன.  
இந்த அருங்காட்சியகத்தில் பொது விலங்கியல், பறக்கும் விலங்குகள், ஊர்வன, பறவைகள், பாலூட்டிகள்,போன்றவற்றுக்கான சிறப்பு காட்சிக்கூடங்கள் அமைக்கப்பட்டுள்ளன மற்றும் இலங்கையின் சபரகமுவா மாகாணத்தைச் சார்ந்த வரலாற்றுடன் தொடர்புபட்ட பல அரும் பொருட்களையும் கொண்டுள்ளது.
# காண்டாமிருக இருவாச்சி

**காண்டாமிருக இருவாச்சி** (*Buceros rhinoceros*) என்னும் பறவை ஆசியப்பறவைகளிலேயே மிகப் பெரிய அலகு கொண்டது. இதன் அலகானது 91–122 செ.மீ (36–48 அங்குலம்) நீளமானது. பழங்களைப் பறிப்பது, கூடுகட்டுவது, குஞ்சுகளுக்கு உணவூட்டுவது என்று பல வேலைகளை இந்தப் பறவை தனது அலகைக் கொண்டு செய்கிறது. தன் இணையை அழைப்பதற்கு இப்பறவை குரல் கொடுக்கும்போது, இந்த அலகுக் குரலை அதிக தொலைவுக்கு எதிரொலிக்க வைக்கிறது. காண்டாமிருகத்தின் கொம்புபோல இப்பறவையின் அலகின்மீது ஒரு கொம்பு இருப்பதால் இதற்கு இந்தப் பெயர் ஏற்பட்டது. 90 ஆண்டுகள்வரை உயிர் வாழக்கூடிய இப்பறவை போர்னியோ தீவுகள், சுமத்ரா, ஜாவா, மலேசியத் தீபகற்பம், சிங்கப்பூர், தெற்கு தாய்லாந்து போன்ற பகுதிகளில் காணப்படுகிறது.  
இது மலேசிய நாட்டின் தேசியப் பறவையும் ஆகும்.
# காண்டாமிருக இருவாச்சி

## தோற்றக்குறிப்பு

இது மரத்தில் வாழக்கூடிய ஒரு பெரிய இருவாச்சிப் பறவை, நீளமுடையது. ஆண் பறவைகள் எடையும் பெண் பறவைகள் வரையும் இருக்கும். இது பெரும்பாலும் கருப்பாகவும் கால்கள் வெள்ளையாவும் வாலானது ஒரு கருப்புப் பட்டையுடன் வெள்ளை நிறத்திலும் இருக்கும். இதனுடைய பெரிய அலகு இளஞ்சிவப்பு, சிவப்பு நிறத்தில் இருக்கும். இதன் பின்புழையில் உள்ள பிரீன் சுரப்பியில் இருந்து வரும் பிரீன் எண்ணெய் பறவையின் அலகுகளுடன் உராய்ந்து அலகுகள் இந்த நிறம் பெறுகின்றன. ஆண் பறவைகளின் கண்கள் சிவப்பு நிறத்தில் கருப்பு வளையத்துடனும் பெண் பறவைகளின் கண்கள் வெள்ளை நிறத்தில் சிவப்பு வளையத்துடனும் இருக்கும்.
# பிளாக் ஸ்கிம்மர்

**பிளாக் ஸ்கிம்மர்** (black skimmer) என்னும் பறவை தென்னமெரிக்கா, வடஅமெரிக்கா கண்டங்களில் காணப்படுகிறது. இதன் அலகு, மிக மெல்லிய நீண்ட அலகு. மேல் அலகு சிறியதாகவும் கீழ் அலகு நீண்டதாகவும் இருக்கும். அலகு சிவப்பும் கறுப்பும் கலந்து அழகாக இருக்கும். நீர்நிலைகளின் மேல் பறக்கும்போது கீழ் அலகைத் தண்ணீருக்குள் விட்டு மீன்களைத் தேடும். மீன் அகப்பட்டவுடன் மேல் அலகால் அழுத்தி, இரையை தூக்கிக்கொண்டு பறந்துவிடும்.
# சர்வதேச டென்னிசு பிரீமியர் லீக்

**சர்வதேச டென்னிசு பிரீமியர் லீக்** (*International Premier Tennis League*) என்பது உலக அளவில் பிரபலமான டென்னிசு வீரர்களை கொண்டு 2014ம் உருவாக்கப்பட்ட ஓர் தனியார் அமைப்பாகும்.இதன் இயக்குநராக இந்திய டென்னிசு வீரரான மகேஸ் பூபதி உள்ளார். டெல்லி, துபாய், சிங்கப்பூர் மற்றும் மணிலா ஆகிய ஆசிய நகரங்களை மையமாக கொண்டு அணிகள் உருவாக்கப்பட்டு போட்டிகள் டிசம்பர் 2014ல் நடைபெற்றுள்ளது. டெல்லி அணிக்காக சுவிஸ் வீரரும் உலகின் இரண்டாம் நிலை வீரருமான ரோஜர் பெடரர் களமிறங்கியுள்ளார்.
# துபாய் டிராம்

**துபாய் டிராம்** (*Dubai Tram*) என்பது ஐக்கிய அரபு அமீரகத்தின் துபாய் நகரில் நவம்பர் 11, 2014ம் ஆண்டு தொடங்கப்பட்ட போக்குவரத்து சேவையாகும். முதலில் 10.6 கிலோமீட்டர் தொலைவிற்கு இயக்கப்பட்டுள்ள இந்த போக்குவரத்து சேவை பதினோரு நிறுத்தங்களுடன் பூர்ஜ் அல் அராப் எனும் விடுதி மற்றும் பாம் ஜுமேரா எனும் குடியிருப்பு பகுதிகளின் வழியே செல்கிறது.
# மதினத் அல் ஜஹ்ரா

**மதினத் அல்-ஜஹ்ரா** (*Medina Azahara*, *Madīnat az-Zahrā*: "பூக்களின் நகரம்") என்பது எசுப்பானியாவில் கோர்டபா என்ற இடத்தில் அமைந்துள்ள ஓர் அரண்மனை ஆகும். இது குர்தூபா கலீபகத்தின் உமையா ஆட்சிக் காலத்தில் மூன்றாம் அப்துல் ரகுமான் (912-961) என்பவரால் கிபி 936-940 காலப்பகுதியில் உருவாக்கப்பட்டது. மிகவும் அழகாகவும் நேர்த்தியாகவும் அமைக்கப்பட்ட இந்த அரண்மனை மற்றும் அதைச் சுற்றியுள்ள தோட்டமும் உலக புகழ் பெற்றதாகும். பராமரிக்கப்பட வேண்டிய புராதன சின்னங்களின் பட்டியலில் யுனெஸ்கோவினால் அறிவிக்கப்பட்டுள்ள இந்த அரண்மனை சிலுவைப்போரின் போது முற்றிலும் சிதைக்கப்பட்டு விட்டது.
# திருமணஞ்சேரி

**திருமணஞ்சேரி** (Thirumanancheri) (திரு மணம் சேரி) என்பது தமிழ்நாட்டில் மயிலாடுதுறை மாவட்டத்தில் காவிரி ஆற்றின் அருகே அமைந்துள்ள ஒரு கிராமமாகும். இக்கிராமத்தின் பெயர் சிவன் கடவுளிடமிருந்து வந்தது. திருமணம் என்றால் திருமணம்; சேரி என்பது கிராமம் அல்லது குக்கிராமத்தைக் குறிக்கிறது. சிவன் இந்த இடத்தில் பார்வதியை மணந்தார். எனவே இந்த கிராமம் திருமணஞ்சேரி என்று அழைக்கப்படுகிறது.  
இங்குள்ள ஸ்ரீகல்யாணசுந்தரேஸ்வரர் கோயில் இந்துக்கள் ஆன்மீக சுற்றுலாவிற்காக வரும் பிரபலமான இடங்களுள் ஒன்றாகும். இது 275 பாடல் பெற்ற தேவாரத் திருத்தலங்களில் ஒன்றாகும். ஆரம்ப இடைக்கால *தேவாரப்* பாடல்களில் தமிழ் சைவ நாயன்மார்களான திருஞானசம்பந்தர் மற்றும் திருநாவுக்கரசர் ஆகியோரால் பாடப்பட்ட சிவ ஸ்தலங்கள் ஒன்றாகும். இந்த கோயிலின் மற்றொரு பெயர் உத்வகநாதர் கோயில் என்பதாகும்.  
இந்த ஊரின் அருகே அமைந்த மற்றொரு பிரபலமான கோயில் எதிர்கோல்பாடி கோயில் என்பதாகும். மணமகனான சிவனை அவரது மாமனார் பாரத முனியால் வரவேற்கப்பட்ட இடம், எதிர்கோல்பாடி.
# திருமணஞ்சேரி

## எப்படி அடைவது

திருமணஞ்சேரி குத்தாலத்திற்கு அருகிலுள்ள மயிலாடுதுறை வட்டத்தில் அமைந்துள்ளது. இது கும்பகோணம் மற்றும் மயிலாடுதுறையினை இணைக்கும் நெடுஞ்சாலையில் உள்ளது. அருகிலுள்ள ரயில் நிலையம் மயிலாடுதுறை சந்திப்பு மற்றும் குத்தாலம். புதுச்சேரி, கடலூர், சிதம்பரம், வழியாக மயிலாடுதுறையினை சென்னையுடன் இணைக்கும் பேருந்துகள் இவ்வழியே செல்கின்றது. பாதை எண். 5 நகரப்பேருந்து மயிலாடுதுறையிலிருந்து திருமணஞ்சேரி செல்கிறது.
# திருமணஞ்சேரி

## இதனையும் காண்க

- திருமணஞ்சேரி உத்வாகநாதர் கோயில்
- மேலைத் திருமணஞ்சேரி ஐராவதேஸ்வரர் கோயில்
# கதிரியக்கக்கரிமக் காலக்கணிப்பு

**கதிரியக்கக்கரிமக் காலக்கணிப்பு** அல்லது **கதிரியக்கக்கார்பன் காலக்கணிப்பு** (*Carbon dating*, *Radiocarbon dating*) என்பது, இயற்கையில் காணப்படும், கரிமம்-14 என்னும் கரிமத்தின்ஓரிடத்தானைப் (சமதானி) பயன்படுத்திக் கரிமம் (கார்பன்) கலந்த பொருட்களின் வயதைக் கண்டுபிடிப்பதற்கான கதிரியக்க அளவைமுறை ஆகும். இம் முறையைப் பயன்படுத்தி 58,000 முதல் 62,000 ஆண்டுகள் வரையான பொருட்களின் வயதை அறிந்துகொள்ள முடியும். பொதுவாக இதன் மூலம் கணிக்கப்படும் வயது, தற்காலத்துக்கு முந்திய (Before Present (BP)) கதிரியக்கக்கரிம ஆண்டுகளில் தரப்படுகின்றது. இங்கே *தற்காலம்* என்பது கி.பி. 1950 என வரையறுக்கப் பட்டுள்ளது. மேற்படி வயதை, வழமையான நாட்காட்டி ஆண்டுகளாக மாற்றிக்கொள்ள முடியும்.  
கதிரியக்கக்கரிமக் காலக்கணிப்பு நுட்பம், சிக்காகோ பல்கலைக்கழகத்தில் பேராசிரியராக இருந்த வில்லார்ட் ஃபிராங்க் லிப்பி என்பவராலும் அவரது உடன்பணியாளர்களினாலும் 1949 ஆம் ஆண்டு கண்டுபிடிக்கப்பட்டது. மாற்றீடு செய்யப்படக்கூடிய கரிமம்-14 இன் *சீரான கதிரியக்கச் செறிவு (steady state radioactivity concentration)*, ஒரு கிராம் கரிமத்தில், ஒரு நிமிடத்துக்கு 14 அழிவுகளாக இருக்கும் எனக் கணிப்பிட்டார். 1960 ஆம் ஆண்டில், கரிமம்-14 (<sup>14</sup>C) காலக் கணிப்பு முறைக்காக லிப்பிக்கு, வேதியியலுக்கான நோபல் பரிசு வழங்கப்பட்டது.
# கதிரியக்கக்கரிமக் காலக்கணிப்பு

## நுட்ப மேம்பாடும் பயன்பாடும்

குரோனிங்கென் பல்கலைக்கழகத்தைச் (University of Groningen) சேர்ந்த ஹெசெல் டி விரீஸ் (Hessel de Vries) என்பார் கண்டுபிடிக்கும் முறைகளையும் பல்வேறு துறைகளில் அதன் பயன்பாட்டையும் மேலும் முன்னெடுத்துச் சென்றார்.
# கதிரியக்கக்கரிமக் காலக்கணிப்பு

## இயற்பியல் அடிப்படை

கரிமத்துக்கு நிலையான, கதிரியக்கமற்ற இரண்டு ஓரிடத்தான்கள் உண்டு (கரிமம்-12 (<sup>12</sup>C), கரிமம்-13 (<sup>13</sup>C)). அத்துடன் புவியில் மிகக் குறைந்த அளவிலான கதிரியக்கம் உள்ள கரிமம்-14 (<sup>14</sup>C) ஓரிடத்தானும் காணப்படுகின்றது. கதிரியக்கம் காரணமாகப் படிப்படியாக அழிகின்ற கரிமம்-14 இன் அரைவாழ்வுக் காலம் 5730 ஆண்டுகளாகும். அண்டக் கதிர்கள், வளிமண்டலத்தில் உள்ள நைதரசன் மீது தாக்கிப் புதிதாகக் கரிமம்-14 அணுக்களை உருவாக்குகின்றன. இவ்வாறு நிகழாவிட்டால், கரிமம்-14 எப்பொழுதோ முற்றாக அழிந்துபோயிருக்கும்.  
கரிமத்துக்கு என்கிற ஒரு கதிரியக்கமுடைய ஓரிடத் தனிமம் (ஐசோடோப்பு) உள்ளது. வளியிலுள்ள நைதரசனுடன் நியூத்திரன் வினைப்பட்டு கரிமம்-14 ஐத் தோற்றுவிக்கிறது.  
இந்த வினை பின்வருமாறு குறிக்கப்படும்:  
:<math>n + \mathrm{^{14}_{7}N} \rightarrow \mathrm{^{14}_{6}C} + p</math>  
இந்த வினைக்குத் தேவையான நியூட்ரான்கள், அண்டக் கதிர்கள் வளிமண்டலத்தையடையும் போது வளிமூலக்கூறுகளில் வினைப்பட்டு பெறப்படுகிறது. இந்த கதிரியக்கமுடைய கரி 14 உயிர்ப்புள்ள மரம், செடிகொடிகளால் ஏற்றுக்கொள்ளபடுகிறது. இது CO2 நிலையில் ஏற்றுக் கொள்ளப்படுகிறது. தொடக்கத்தில் குறைந்த அளவே இருக்கும் கரி 14 இன் அளவு நாள்கள் செல்லச் செல்ல கூடுகிறது. கதிரியக்கம் காரணமாக இது குறைவு படவும் செய்கிறது. ஒரு நிலையில் கரி 14 இன் அளவு நிலையானதாக, கதிரியக்கச் சமநிலையினை அடைகிறது. இந்த அளவு ஒரு கிராம் கட்டைக் கரியில் 19 Bq-பெக்கரலாக உள்ளது.ஆனால் இந்த மரம் வெட்டப்பட்டோ அல்லது உயிர்ப்பு இழந்த நிலையில் புதிதாக கரி 14 சேராது அல்லது கூடாது. எனவே கரி 14 லின் அளவு, கதிரியக்கம் காரணமாக குறைந்து கொண்டே இருக்கும். கரி 14 இன் அரை வாழ்நாள் 5600 ஆண்டுகளாகும். இதனைப் பயன்படுத்தி பழைய மரத்தின் துண்டிலிருந்து அதன் பழமையினைக் கணக்கிட்டுத் தெரிந்து கொள்ளமுடியும்.  
எடுத்துக்காட்டிற்காக பழைய மரத்துண்டிலிருந்து வினாடிக்கு 14 எண்ணிக்கை கிடைக்கிறது என்றால், அறிந்த வாய்பாட்டிலிருந்து:
:<math> \frac{I}{IO} = \frac{14}{19} = e - \lambda T </math>
:<math> -0.305 = - \lambda T </math>
:<math> T = \frac {0.305}{\lambda} </math>என்று எழுதலாம்.  
ஆனால்
:<math> \lambda = \frac{0.693} {T \times \frac{1}{2}}</math>
:<math> \lambda = \frac{0.693}{5600} </math>
:<math>T = \frac{0.305 \times 5600} {0.693} = 2465 </math>ஆண்டுகள்.  
எனவே அந்த மரத்துண்டு சுமார் 2500 ஆண்டுகள் பழமையானது என அறியலாம்.
# ஹன்டி பேரின்பநாயகம்

**ஹன்டி பேரின்பநாயகம்** (*Conscience Handy Perinbanayagam*, மார்ச் 28, 1899 - டிசம்பர் 11, 1977) இலங்கைத் தமிழ் கல்விமானும், ஆசிரியரும், சமூக சேவையாளரும், காந்தியவாதியும், இடதுசாரி அரசியல்வாதியும், கட்டுரையாளரும் ஆவார். யாழ்ப்பாணம் இளைஞர் காங்கிரஸ் என்ற அமைப்பை உருவாக்கியவர்களில் ஒருவர்.
# ஹன்டி பேரின்பநாயகம்

## வாழ்க்கைக் குறிப்பு

கிறித்தவக் குடும்பம் ஒன்றில் மானிப்பாயைச் சேர்ந்த சரவணமுத்து என்பவருக்குப் பிறந்த ஹண்டி பேரின்பநாயகம் சிறு வயதிலேயே கிறித்தவ மாணவர் இயக்கத்தில் இணைந்து செயல்பட்டார். மானிப்பாய் மெமோரியல் பாடசாலையில் ஆரம்பக் கல்வியையும், பின்னர் வட்டுக்கோட்டை யாழ்ப்பாணக் கல்லூரியில் உயர்கல்வியையும் பயின்றார். 1924 ஆம் ஆண்டில் இலண்டன் பல்கலைக்கழக இளங்கலைத் தேர்வில் தேறி பட்டம் பெற்றார். யாழ்ப்பாணக் கல்லூரியில் 1944 மார்ச் வரை ஆங்கிலம், இலத்தீன் மொழி ஆசிரியராகப் பணியாற்றிய பின்னர் சிறிது காலம் வழக்குரைஞராக கொழும்பில் பணியாற்றினார்.
# ஹன்டி பேரின்பநாயகம்

## அரசியலில்

இலங்கையின் விடுதலைக்காக முதல் முறையாக அமைப்பு ரீதியில் போராட்டத்தில் ஈடுபட்ட யாழ்ப்பாண இளைஞர் காங்கிரசை ஆரம்பித்தவர்களில் பேரின்பநாயகமும் ஒருவர். ஆங்கிலேயரின் அதிகாரத்தை அகற்றுதல், முழுமையான சுயாட்சி பெறுதல், தேசிய ஒற்றுமை, மது விலக்கல், தீண்டாமை ஒழித்தல் போன்ற பல முற்போக்குக் கொள்கைகளை இளைஞர் காங்கிரஸ் மூலம் முன்வைத்தார்.  
இரண்டு அதிகாரபூர்வ மொழிகளுடன் இலங்கை ஒன்றுபட்ட நாடாக இருக்க வேண்டும் என்பதில் இவர் உறுதியாக இருந்தார். இருமுறை நாடாளுமன்றத் தேர்தல்களில் போட்டியிட்டுப் படுதோல்வி அடைந்தார். முதலில் 1947 தேர்தலில் வட்டுக்கோட்டை தொகுதியில் போட்டியிட்டார். பின்னர் மார்ச் 1960 நாடாளுமன்றத் தேர்தலில் உடுவில் தொகுதியில் சுயேச்சையாகப் போட்டியிட்டு தோல்வியடைந்தார்.
# ஹன்டி பேரின்பநாயகம்

## அரசியலில்

### தேர்தல் வரலாறு

| 1947 நாடாளுமன்றம் | வட்டுக்கோட்டை | சுயேச்சை | align= | *தெரிவு செய்யப்படவில்லை* |  |
| --- | --- | --- | --- | --- | --- |
| 1960 மார்ச் நாடாளுமன்றம் | உடுவில் | சுயேச்சை | align= | *தெரிவு செய்யப்படவில்லை* | } |
# ஹன்டி பேரின்பநாயகம்

## சமூகப் பணி

1949 ஆம் ஆண்டு அகில இலங்கை காந்தி சேவா சங்கம் ஆரம்பிக்கப்பட்ட போது அதன் முதலாவது தலைவராக ஹன்டி பேரின்பநாயகம் பதவி வகித்தார். 1927 ஆம் ஆண்டு மகாத்மா காந்தி இலங்கை வந்திருந்த போது அவருக்கான வரவேற்புக் குழுவிலும் முக்கியப் பங்கு வகித்தார்.
# என். குமார்

**என்.குமார்** சென்னை செனாய் நகர், சுப்பராயன் தெருவிலுள்ள சென்னை மேல்நிலைப்பள்ளியின் தலைமையாசிரியர். இவர் 2013-2014 ஆம் ஆண்டிற்கான கல்வி சார்ந்த விருதுகளில் உயர்விருதான டாக்டர் இராதாகிருஷ்ணன் விருது வழங்கப்பட்டவர்.
இவரது பெருமுயற்சியால் கடந்த இரண்டு ஆண்டுகளாக அப்பள்ளி பன்னிரெண்டாம் வகுப்புப் பொதுத்தேர்வில் நூறு சதவிகிதத் தேர்ச்சியைப் பெற்றுள்ளது. கல்விப்பணியில் இவரது இருபது ஆண்டுகளுக்கும் மேலான பணியைப் பாராட்டும் வகையில் டாக்டர் இராதாகிருஷ்ணன் விருது இவருக்கு தமிழகத்தின் கல்வியமைச்சரால் வழங்கப்பட்டுள்ளது.
# சீர்காழி கோ. சிவசிதம்பரம்

**சீர்காழி கோ. சிவசிதம்பரம்** தமிழகத்தைச் சேர்ந்த கருநாடக இசைப் பாடகர். இவர், சீர்காழி கோவிந்தராஜனின் மகனாவார்.
# சீர்காழி கோ. சிவசிதம்பரம்

## வாழ்க்கைக் குறிப்பு

இவர் மருத்துவத் தொழிலில் ஈடுபட்டுள்ளார்.
# சீர்காழி கோ. சிவசிதம்பரம்

## விருதுகள்

- கலைமாமணி விருது
- தமிழ் இசை வேந்தர் பட்டம்
- பத்மசிறீ விருது
- இசைப்பேரறிஞர் விருது, 2014. வழங்கியது: தமிழ் இசைச் சங்கம், சென்னை.
# நவ சமசமாஜக் கட்சி

**நவ சமசமாஜக் கட்சி** (*Nava Sama Samaja Pakshaya* NSSP, *புதிய சமத்துவ சமூகக் கட்சி*) என்பது இலங்கையின் ஓர் துரொக்சியிச இடதுசாரி அரசியல் கட்சி ஆகும். இக்கட்சி லங்கா சமசமாஜக் கட்சியில் இருந்து வெளியேற்றப்பட்ட அதிருப்தியாளர்களான விக்கிரமபாகு கருணாரத்தின, சுமனசிறி லியனகே போன்றவர்களினால் உருவாக்கப்பட்டது. சிரிதுங்க ஜெயசூரிய, வாசுதேவ நாணயக்கார ஆகியோர் பின்னர் இணைந்து கொண்டனர். 1976 ஆம் ஆண்டில் லங்கா சமசமாஜக் கட்சி அரசுக் கூட்டணியில் இருந்து வெளியேற்றப்பட்ட போது அப்திருப்தியாளர்கள் பலர் வெளியேறினர். 1977 டிசம்பரில் நவ சமசமாஜக் கட்சி என்ற பெயரை தமது கட்சிக்கு சூட்டினர்.  
1982 அரசுத்தலைவர் தேர்தலில் நவ சமசமாசக் கட்சியின் வேட்பாளராக வாசுதேவ நாணயக்கார போட்டியிட்டு 17.005 வாக்குகள் (0.26%) மட்டும் பெற்று ஐந்தாவதாக வந்தார்.  
1983 ஆம் ஆண்டில் இலங்கைத் தமிழருக்கு எதிரான கறுப்பு யூலை கலவரத்தை அடுத்து நவசமாசக் கட்சி, மற்றும் மக்கள் விடுதலை முன்னணி, இலங்கை கம்யூனிஸ்ட் கட்சி ஆகிய இடதுசாரிக் கட்சிகளை இலங்கை அரசு தடை செய்தது. 1985 ஆம் ஆண்டில் தடை நீக்கப்படும் வரை கட்சித் தலைவர்கள் பலர் தலைமறைவாக இருந்து வந்தனர். Nanayakkara re-entered parliament after the 1989 நாடாளுமன்றத் தேர்தலில், இரத்தினபுரி மாவட்டத்தில் இருந்து இக்கூட்டணி சார்பாக வாசுதேவ நாணயக்கார தெரிவு செய்யப்பட்டார். 1994 நாடாளுமன்றத் தேர்தலுக்கு முன்பாக நாணயக்கார நவ சமசமாசக் கட்சியில் இருந்து வெளியேறினார்.  
1998 ஆம் ஆண்டில் நவ சமசமாசக் கட்சி வேறு சில இடதுசாரிக் கட்சிகளுடன் சேர்ந்து இடது விடுதலை முன்னணி (NLF) என்ற கூட்டணியை ஆரம்பித்தது. இக்கூட்டணியின் சார்பில் விக்கிரமபாகு கருணாரத்தின 2010 அரசுத்தலைவர் தேர்தலில் போட்டியிட்டு 7,055 வாக்குகளை ( 0.07%) மட்டும் பெற்றுத் தோல்வி அடைந்தார்.
# நவ சமசமாஜக் கட்சி

## பன்னாட்டுத் தொடர்பு

தொடக்கத்தில் நவ சமாசக் கட்சி பன்னாட்டுத் தொழிலாளர் குழுவின் ஒரு பிரதிநிதியாக இருந்து வந்தது. பின்னர் 1988 ஆம் ஆண்டில் இக்குழுவில் இருந்து விலகியது. குழுவில் இருந்த வேறு சிலர் ஐக்கிய சோசலிசக் கட்சி என்ற புதிய கட்சியை ஆரம்பித்தனர். 1991 ஆம் ஆண்டு முதல் விக்கிரமபாகு கருணாரத்தின தலைமையிலான நவசமசமாசக் கட்சியே நான்காம் அனைத்துலகம் அமைப்பில் இலங்கைப் பிரதிநிதியாக இருந்து வருகிறது.
# உபர் (நிறுவனம்)

**உபர்** (*Uber*) ஐக்கிய அமெரிக்காவின் சான் பிரான்சிஸ்கோவைத் தலைமையிடமாகக் கொண்டு பல நாடுகளிலும் நகரங்களிலும் தானுந்துப் பகிர்வு மற்றும் வாடகையுந்துச் சேவைகளை வழங்கும் பன்னாட்டு நிறுவனமாகும். இந்த நிறுவனம் நுண்ணறிபேசி பயன்பாட்டுச் செயலி மூலம் சவாரிக் கோரிக்கைகளை ஏற்று அதனைத் தங்கள் ஓட்டுநர்களுக்கு அனுப்புகின்றது. பயனாளர்கள் சவாரிக் கோரிக்கைகளை அனுப்பவும் தங்களுக்கு ஒதுக்கப்பட்ட வண்டியின் அமைவிடத்தை சுவடு தொடரவும் இச்செயலியைப் பயன்படுத்துகின்றனர். ஆகத்து 29, 2014 நிலவரப்படி உலகெங்கும் 45 நாடுகளில் 200க்கும் மேற்பட்ட நகரங்களில் இந்நிறுவனம் சேவை வழங்குகின்றது.  
துவக்கத்தில், உபர் உயர்பகட்டு தானுந்துகளை மட்டுமே வாடகைக்கு வழங்கியது; *உபர்பிளாக்* என்ற பெயரில் முதன்மைச் சேவையை வழங்கியது.  
வழமையான வாடகையுந்து ஓட்டுநர்களும் வாடகையுந்து நிறுவனங்களும் தானுந்துப் பகிர்வு நிறுவனங்கள் சட்டப்புறம்பானவை என்றும் நியாயமற்ற வணிக முறைகளை பின்பற்றுகின்றன என்றும் பயணியர் பாதுகாப்பை கவனிப்பதில்லை என்றும் எதிர்த்து வருகின்றனர். திசம்பர் 2014 நிலவரப்படி, செருமனி, இந்தியா, தாய்லாந்து, எசுப்பானியா, பிரான்சு, இங்கிலாந்து போன்ற நாடுகளில் பயணிகளின் பாதுகாப்பு குறித்த நிகழ்வுகள் நிகழ்ந்துள்ளன. உபர் சேவைகள் இந்தியாவின் இரு நகரங்களிலும் எசுப்பானியாவிலும் தடை செய்யப்பட்டுள்ளது; ஐக்கிய அமெரிக்கா, ஆஸ்திரேலியா உள்ளிட்ட மேலும் பல நாட்டு அரசுகளுடன் பிரச்சினைகளை தீர்க்க உரையாடி வருகின்றது. தாரா கோஸ்ரோஷாஹி ஆகஸ்ட் 2017 அன்று உபரின் புதிய தலைமை செயல் அதிகாரியாக நியமிக்கப்பட்டார்.
# உபர் (நிறுவனம்)

## இந்தியா

### புதுதில்லி தடைவிதிப்பு

திசம்பர் 2014இல் இந்தியத் தலைநகர் புது தில்லியில் உபர் சேவையை பாவித்த பெண் பயணி ஒருவரை வண்டி ஓட்டுநர் வன்புணர்ந்ததாக எழுந்த குற்றச்சாட்டினை அடுத்து கட்டாயமாக்கப்பட்டுள்ள நகரத்தின் காவல்துறை சரிபார்ப்பு செய்முறையை பின்பற்றவில்லை என உபர்சேவைகள் தடை செய்யப்பட்டன. வண்டி ஓட்டுநர் 2011இலேயே பாலியல் குற்றம் சாட்டப்பட்டு விடுவிக்கப்பட்டுள்ளார். தில்லியின் போக்குவரத்துத் துறை நகரத்தில் எவ்வித போக்குவரத்து சேவையும் அளிப்பதற்கு அனுமதி மறுத்தது. *தற்போது தங்கள் வணிக போக்குவரத்து உரிமத் திட்டங்களில் இல்லாத பின்ணனி சரிபார்ப்பு முறைமையை நிறுவிட* இந்திய அரசுடன் ஒத்துழைக்கும் என்று உபர் அறிக்கை வெளியிட்டது.
# உபர் (நிறுவனம்)

## இந்தியா

### ஐதராபாத் தடைவிதிப்பு

இணையவழி வாடகையுந்துச் சேவைகளை தடை செய்யுமாறு இந்திய உள்துறை அமைச்சகம் பரிந்துரைத்த அடுத்த நாளே ஐதராபாத்தின் சாலைப் போக்குவரத்து ஆணையம் உபர் சேவைகளை முடக்கியது. உபர் நகரத்தில் இயங்க உரிமம் பெறவில்லை என்றும் நகர மக்கள் உபரின் சேவைகளை பயன்படுத்த வேண்டாம் என்றும் ஆணையத்தின் தகவல் அதிகாரி கூறினார்
# ஜெகதேவி

**ஜெகதேவி** (Jagadevi) அல்லது **ஜெகதேவி துர்க்கம்** என்னும் ஊர், கிருட்டிணகிரி மாவட்டம், பர்கூர் வட்டத்தில் அமைந்துள்ளது. இந்த ஊர் கிருட்டிணகிரியிலிருந்து கிழக்கே 13 கிலோமீட்டர் தொலைவிலும், பர்கூரிலிருந்து 9 கி.மீ தொலைவிலும் உள்ளது.
# ஜெகதேவி

## கோட்டை

இந்த ஊரின் அருகில் மலையில் கோட்டை உள்ளது. இது ஒரு இரட்டை மலைக்கோட்டை ஆகும். இம்மலையின் உயரம் 2647 அடி. இம்மலையின் உச்சியில் கோட்டை அரண்களும், இடிபாடுகளுடன் கூடிய பல கட்டடங்களும், தானியக் களஞ்சியங்களும், சுனைகளும் உள்ளன. இக்கோட்டை ஐதர் அலி, திப்புசுல்தான் ஆகியோருடன் ஆங்கிலேயருக்கு நடைபெற்ற போர்களில் பெரும் பங்கு வகித்தது. இது ஜெகதேவிராயர்களின் தலைநகராக விளங்கியது.கிருட்டிணகிரி, தர்மபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இதுவும் ஒன்றாகும்.
# ஏர்செல் மேக்சிஸ் முறைகேடு

**ஏர்செல் மேக்சிஸ் முறைகேடு** என்பது இந்திய அரசின் தொலைத்தொடர்புத் துறை அமைச்சராக இருந்த தயாநிதி மாறன் மற்றும் கலாநிதி மாறன் ஆகியோர், சென்னையின் ஏர்செல் நிறுவன உரிமையாளர் சிவசங்கரனை மிரட்டி, ஏர்செல் நிறுவனப் பங்குகளை மலேசியாவின் மேக்சிஸ் நிறுவனத்திற்கு விற்கச் செய்து, அதற்குக் கைமாறாக மேக்சிஸ் நிறுவனத்திடமிருந்து சன் டிடிஎச் (சன் டைரக்ட்) நிறுவனம் 599 கோடி ரூபாய் முறைகேடாக முதலீடு பெற்றதாக குற்றம் சாட்டப்பட்டது. இம்முறைகேடு தொடர்பாக நடுவண் புலனாய்வுச் செயலகம் குற்றவழக்கு பதிவு செய்து, சிபிஐ நீதிமன்றத்தில் வழக்கு விசாரணையில் உள்ளது..  
2ஜி ஏர்செல்-மேக்சிஸ் வழக்கில் ரூ.1,700 கோடி மோசடி செய்ததாக, கலாநிதி மாறன் மற்றும் தயாநிதி மாறனிடம் அமலாக்கப்பிரிவு அதிகாரிகள் விசாரணை நடத்தி
கலாநிதி மாறனுக்கு சொந்தமான ரூ.742 கோடி சொத்துகளை முடக்கி அமலாக்கப் பிரிவு அறிவித்துள்ளது.
# அரும்பொருள் விளக்க நிகண்டு

**அரும்பொருள் விளக்க நிகண்டு** என்னும் நூல் தமிழ்ச்சொற்களின் பொருள்வளம் காட்டும் நிகண்டு நூல்களில் ஒன்று. இதன் ஆசிரியர் அருமருந்தைய தேசிகர். இவர் திருச்செந்தூரில் வாழ்ந்தவர்.
# அரும்பொருள் விளக்க நிகண்டு

## நூலின் அமைதி

இது தமிழ்ச் சொற்களை எதுகை-நெறியில் அடுக்கிக்கொண்டு பொருளை விளக்கிக் காட்டுகிறது. விளக்கம் அறுசீர்க் கழிநெடிலடி ஆசிரிய விருத்தம் என்னும் பா நடையில் உள்ளது. இதில் 19 பிரிவுகள் உள்ளன. ஒன்பது பாடல்களைக் கொண்ட பாயிரம் ஒரு பகுதி. பின்னர் 18 மெய்யெழுத்துக்களுக்கும் 18 பகுதி. ஆக மொத்தம் 19 பகுதி. மேலும் அனுபந்தம் 1, 2, 3, பிழைதிருத்தம் என்னும் நான்கு பகுதிகளும் இதில் உள்ளன.  
இதன் பதிப்பாசிரியர் சு வையாபுரிப்பிள்ளை இதற்கு 30 பக்க அளவில் நீண்ட முன்னுரை ஒன்று எழுதியுள்ளார். இந்த முன்னுரையில் தரப்பட்டுள்ள செய்திகளில் சில:
# அரும்பொருள் விளக்க நிகண்டு

## சு. வையாபுரிப்பிள்ளை முன்னுரை தரும் செய்திகள்

நிகண்டு இருவகைப்படும்
1. பொருட்பெயர்த் தொகுதி – இதில் ஒரு சொல் விளக்கும் பல பொருள் குறிப்பிடப்பட்டிருக்கும். பல்பொருள் கூட்டத் தொகுதி – இதில் இருசுடர், முக்குணம் போன்ற தொகைக் குறியீடுகளுக்கு விரிவு தரப்பட்டிருக்கும்.
1. நிகண்டுகள் தொல்காப்பியம் காட்டும் உரிச்சொல் வகையைச் சேர்ந்தவை.
திவாகரம், பிங்கலந்தை, நிகண்டு சூடாமணி, வேதகிரியார் சூடாமணி, உரிச்சொல் நிகண்டு, கெயாதரம் (கயாதர நிகண்டு), பாரதி தீபம், ஆசிரிய நிகண்டு, அகராதி நிகண்டு, கைலாச நிகண்டு, பல்பொருட் சூளாமணி நிகண்டு, சதுரகராதி, பொதிகை நிகண்டு, அரும்பொருள் விளக்க நிகண்டு, நாதார்த்த நிகண்டு, சிந்தாமணி நிகண்டு, முதலான நிகண்டு வகை நூல்களின் அமைப்பு-முறைமை இந்த முன்னுரையில் விளக்கப்பட்டுள்ளன.
# அரும்பொருள் விளக்க நிகண்டு

## பாடல் எடுத்துக்காட்டு

க-கர எதுகை
:அகவலே அழைத்தல் ஆடல் ஆன்ற ஆசிரியம் முப்பேர்
:தகவல் அறிவுடன் ஒழுக்கம் தெளிவும் நற்குணமும் சாற்றும்
:பகவதி உமையே துர்க்கை தரும தேவதைப்பேர் பன்னும்
:முகவு மாளிகை முகப்பே மொள்ளுதல் காந்திக்கும் பேர்
க-கர எதுகை பிரதிபேதம்
:பகவதி உமையே துர்க்கை தரும தேவதைப்பேர் பன்னும்
:அகவலே அழைத்தல் ஆடல் ஆன்ற ஆசிரியம் முப்பேர்
:தகவல் அறிவுடன் ஒழுக்கம் தெளிவும் நற்குணமும் சாற்றும்
:முகவு மாளிகை முகப்பே மொள்ளுதல் காந்திக்கும் பேர்
# Module:Multiple image
:wikitext(footer)
end
return tostring(root)
end
return ''
end  
function p.render
autoscaledimages = false
nonautoscaledimages = false  
return :extensionTag {name = 'templatestyles', args = {src = 'Multiple image/styles.css', wrapper = ".tmulti"}}
.. renderMultipleImages
.. (autoscaledimages and * or *)
.. (nonautoscaledimages and * or *)
end  
p[''] = function return p.render( :newChild{title = :getTitle} ) end  
return p
# நாற்பண்புகள்

**நாற்பண்புகள்** அல்லது **நாற்குணங்கள்** என்பவை ஆண், பெண் இருபாலாருக்கும், அவரவர் இயல்புகளுக்கு ஏற்றவாறு இயற்பண்புகளாய் அமைந்திருக்க வேண்டிய பண்புகளாக மரபுவாதிகளால் வகுத்துக் கூறப்பட்ட பண்புகளாகும்.
# நாற்பண்புகள்

## ஆண்களுக்குரிய நாற்பண்புகள்

### அறிவு

அறிவு என்பது எந்தப் பொருளானாலும் அந்தப்பொருளிடத்திலே அமைந்து அந்த உண்மைத் தன்மையை உணர்வது அறிவு ஆகும்.
# நாற்பண்புகள்

## ஆண்களுக்குரிய நாற்பண்புகள்

### நிறை

நிறை என்பது தன்னிடம் காக்க வேண்டியனவற்றைக் காத்துப் போக்க வேண்டியவற்றைப் போக்கி நடக்கும் நடத்தை என்று பொருள்.
# நாற்பண்புகள்

## ஆண்களுக்குரிய நாற்பண்புகள்

### ஓர்ப்பு

ஓர்ப்பு என்பது ஒரு பொருளை ஆராய்ந்து உணர்தல் என்பதாகும்.
# நாற்பண்புகள்

## ஆண்களுக்குரிய நாற்பண்புகள்

### கடைப்பிடி

கடைப்பிடி என்பது கொண்ட பொருள் மறவாமை என்று விளக்குகிறது. அதாவது “நன்றென அறிந்த பொருளை மறவாமை”; ஆத்திசூடியும் “நன்மை கடைப்பிடி” என்கிறது.
# நாற்பண்புகள்

## பெண்களுக்குரிய நாற்பண்புகள்

பெண்களுக்குரியதென மரபுவாதிகளால் வகுத்துக் கூறப்பட்ட அகப்பண்புகள் அச்சம், மடம், நாணம், பயிர்ப்பு என்ற நான்கு பண்புகளாகும். முற்போக்குச் சிந்தனைவாதிகள் என சொல்பவர்களும் பெண்ணிலைச் சிந்தனையாளர்களும் நாற்பண்புகள் குறித்த விபரிப்புகளை அடக்குமுறையின் வடிவம் என மறுதலித்து வருகிறார்கள்.
# நாற்பண்புகள்

## பெண்களுக்குரிய நாற்பண்புகள்

### அச்சம்

அச்சம் என்பது வரவிருக்கும் அபாயம் குறித்து ஏற்படும் மன நடுக்கம் எனப் பொருள்படும். பய உணர்வு என்று கருதப்படும்.
# நாற்பண்புகள்

## பெண்களுக்குரிய நாற்பண்புகள்

### மடம்

மடம் என்பது மடமை எனவும் கூறப்படும். அறிந்தவொரு விடயத்தைக் கூட அறியாதவர் போல சபையில் எடுத்துக்கூறாதத் தன்மை என இது விளக்கப்படுகிறது.
# நாற்பண்புகள்

## பெண்களுக்குரிய நாற்பண்புகள்

### நாணம்

நாணம் என்பது வெட்கப்படுவது எனப் பொருள் கொள்ளப்படும்.
# நாற்பண்புகள்

## பெண்களுக்குரிய நாற்பண்புகள்

### பயிர்ப்பு

தாய், தந்தை தவிர்த்து வேற்று நபர் உடல் பரிசம் பட்டதும் ஏற்படும் கூச்ச உணர்வு என இது விளக்கப்படுகிறது.
# மிலான் பேராலயம்

**மிலான் பேராலயம்** (*Milan Cathedral*; (இத்தாலி: *Duomo di Milano*) என்பது இத்தாலியின் மிலன் நகரிலுள்ள ஓர் பேராலயம் ஆகும். புனித குழந்தை மரியாளுக்கு அர்ப்பணிக்கப்பட்ட இது, மிலன் பேராயரின் மனையாகவும் உள்ளது.  
கோதிக் பேராலயம் கட்டி முடிக்கப்பட கிட்டத்தட்ட ஆறு நூற்றாண்டுகள் எடுத்தது. இது உலகிலுள்ள ஐந்தாவது பெரிய தேவாலயமும் இத்தாலியில் உள்ள பெரிய தேவாலயமும் ஆகும்.
# மிலான் பேராலயம்

## வெளி இணைப்பு

- அதிகாரபூர்வ இணையத்தளம்
- புகைப்படங்களும் விவரங்களும்
- Duomo in Google Maps
- Virtual model of Piazza del Duomo
- Interactive Panorama: Milan Cathedral (roof)
- Corpus of architectural drawings of the Cathedral of Milan research project by the Polytechnic University of Milan
# பரப்புரை

**பரப்புரை** அல்லது **பிரச்சாரம்** (Propaganda) என்பது ஒரு கருத்தை அதைப்பற்றி அறியாதவர்களுக்காக, விரித்தும் தொகுத்தும் அவர்களும் பற்றுக் கொண்டு ஏற்குமாறு கருத்தைப் பரப்பும் ஒரு செயல்முறை ஆகும். சில நேரங்களில் இவை ஓர் உள்நோக்குடன் ஒரு சார்புப் பார்வையை நிலைநிறுத்த முயலும் கருத்து பரப்பு முறையாகவும் இருக்கும். பரப்புரை எதிர், மாற்று கருத்து உண்மைகளை மறைத்தோ புறக்கணித்தோ கூறுவதும் உண்டு. எதிர், மாற்று கருத்துக்களை கண்டு கொண்டாலும், அவற்றின் முழு வலுவை முன் வைக்காமல், தாங்கள் கொண்ட கருத்துக்கு வலுவூட்டுவது.  
பரப்புரை தன் கருத்தை வலுவாகக் காட்டி, நல்லதாகக் காட்டுவது. மிகவும் ஒருசார்புப் பரப்புரைகள் பிழையான கருத்தைக்கூட முன்னிறுத்த முயலும். கேட்பவர் அலசி தன்னால் ஒரு முடிவை எடுக்க விடாமல் தங்களுடைய முடிவே சரி என்ற வகையில் வாதிடும்.  
பரப்புரைக்கு ஆளாவோரில் ஒரு சிலரால் உண்மையைப் பகுத்துணர முடிந்தாலும் பெரும்பாலானோர் பரப்புரை எவ்வாறு தங்களை மாற்றியமைக்கின்றது என்பதை உணர்வதில்லை.
# பரப்புரை

## ஆங்கில வார்த்தையில் மூலம்

இதன் சமானமான ஆங்கில வார்த்தை 1622ஆம் ஆண்டு போப் பதினைந்தாம் கிரிகோரியால் உருவாக்கப்பட்ட கத்தோலிக்க சர்ச்சின் நிர்வாக அமைப்பிலிருந்து உருவாக்கப்பட்டது. இந்த அமைப்பின் நோக்கம் கத்தோலிக்க நம்பிக்கையை கத்தோலிக்க நம்பிக்கையில்லாத நாடுகளில் பரப்புவது. 1790களிலிருந்து மற்ற அமைப்புகளுக்கும் இச்சொல் பயன்படுத்தப்படலாயிற்று.
# பரப்புரை

## பரப்புரை உத்திகள்

இன்றைய காலத்தில் பரப்புரை உத்திகள் பல்வேறு வகைகளில் கையாளப்படுகிறது . பிரச்சாரம் , அறிக்கை , துண்டு பிரசுரங்கள், புத்தகங்கள் ,செய்தித்தாள் ,திரைப்படங்கள், வானொலி, தொலைக்காட்சி மற்றும் சுவரொட்டிகள் ஆகியவை அடங்கும். எதிர்ப்பு பிரச்சாரம், சமய பிரச்சாரம் , விளம்பரப்பிரச்சரம், அரசியல் பிரச்சாரம் போன்றவைகள் . தமது கருத்துக்களை பிரச்சாரத்தின் வாயிலாக மக்களிடம் சென்று சேர்க்கிறது .
செய்தி அறிக்கைகள், அரசாங்க அறிக்கைகள். போன்றவைகளும் பரப்புரைகளில் முக்கியத்துவம் பெறுகிறது . அரசாங்கத்தின் நலத்திட்டங்கள் , கொள்கைகள் , அரசாங்க அறிவிப்புகள் போன்றவைகள் அரசாங்க அறிக்கைகளில் இடம்பெறுகிறது . இதன் மூலம் மக்களிடம் விழிப்புணர்வையும் செய்தியையும் கொண்டுசேர்க்கிறது . பரப்புரைகளை பொறுத்தவரை தகவல் , தகவல் பெறுபவரிடம் சென்று சேரும்வரை தொடர்ந்து பரப்புரை நடைபெறுகிறது .
சமூக உளவியல் ஆராய்ச்சி அடிப்படையில் உத்திகள் பிரச்சாரத்தை உருவாக்க பயன்படுகிறது. இந்த உத்திகள் பல தர்க்கரீதியான வீழ்ச்சியின்கீழ் காணப்படுகின்றன, ஏனென்றால் பரப்புரையாளர்கள் வாதங்களைப் பயன்படுத்துகின்றனர், சில சமயங்களில் அவை உண்மையை உறுதிபடுத்தும். சில நேரங்களில் உண்மையை உறுதிப்படுத்தாமலும் போகலாம் . பிரச்சார செய்திகளை அனுப்பும் வழிமுறையை பகுப்பாய்வு செய்வதற்கு சில சமயங்களில் அதிக நேரம் இதில் செலவழிக்க வேண்டியுள்ளது . தகவல் பரவலாக்கம் என்பது பிரச்சார தூண்டுதல்களாக மாறும் போது மட்டுமே அது பிரச்சாரமாக மாறும் .
# பரப்புரை

## உண்மையும் பரப்புரையும்

உண்மை எத் திசையிலும், எந் நிலைகளிலும், தளத்திலும் உண்மையை நாடி நிற்கும். உண்மையை வெளிப்படுத்த முனைபவர்கள் எதிர் அல்லது பிற கருத்துகளை சுட்டி அவற்றின் தவறுகளை, குறைபாடுகளை விளக்கி தம் நிலை விளக்க முனைவர். உண்மையை கூறுவோர் தம் கருத்தை வரையறுத்து, துல்லியமாக, விபரமாக, தெளிவாக, நேரிடையாக, தகுந்த எடுத்துக்காட்டல்களுடன் சொல்வார்கள். கேட்பவர் கருத்தை விளங்கி முடிவு எடுக்க உதவ முனைவார்கள் அன்றி, மூளைச்சலவை செய்யவோ அல்லது முடிவுகளை கட்டாயப்படுத்தவோ அல்லது சிந்தனையற்ற செயல்பாடுகளை தூண்டவோ முனையமாட்டார்கள்.  
பரப்புரையை மேற்கொள்ளுபவர்கள் பரப்புரையின் உட்கருத்தை நம்ப வேண்டிய அவசியம் இல்லை. பரப்புரையின் தந்திரங்களை உபயோகித்து மக்களின் கருத்துக்களை அல்லது செயல்பாடுகளை மாற்றியமைப்பது, நெறிப்படுத்துவது, அல்லது கட்டுப்படுத்துவதே அவர்களின் குறிக்கோள்.
# பரப்புரை

## பரப்புரை வகைகள்

பரப்புரை என்பது இன்றைய காலத்தில் பல வகைகளில் செய்யப்படுகிறது .  
**1. ஊடக பரப்புரை**  
மக்களிடம் அதிகம் தாக்கத்தை ஏற்படுத்துவது ஊடகங்கள் தான் . இந்த ஊடகங்கள் மூலம் பரப்புரை செய்யும் போது மக்களிடம் கருத்துக்கள் எளிதில் சேர்க்கிறது . செய்தித்தாள் , துண்டு பிரசுரங்கள் , புத்தகங்கள் , அறிக்கைகள் , சுவரொட்டிகள் , தொலைக்காட்சி , வானொலி , திரைப்படம் , விளம்பர பேனர்கள் , விளம்பரங்கள் நாடகங்கள் , போன்றவை . இவைகள் மக்களின் நேரடி தொடர்பில் இருப்பதால் , கவர்ச்சியை ஏற்படுத்தி மக்களிடம் கருத்துக்களை திணிக்கிறது .  
**2.சமய சொற்பொழிவுகள் மூலம் பரப்புரை **  
பரப்புரையின் ஆங்கில சொல்லான புரப்பகான்டா (propaganda) கத்தோலிக்க மதத்தினர் தங்கள் மதத்தை பரப்ப மேற்கொண்ட செயற்பாடுகளில் இருந்தே தோற்றம் பெற்றது. எனவே பரப்புரை சமய நிறுவனங்களின் ஒரு கருவியாக பல காலமாக செயல்படுகின்றது என்பது தெரிகின்றது,
"எமது கோயிலில் அம்பாள் அற்புதம் செய்கின்றாள்", "ஆயிரம் கோடி அரிச்சினை செய்து விமோசனம் அடையுங்கள்" போன்றவை சமய பரப்புரைகள். ஒருவரின் சாமியார் அல்லது குரு என்ற புனிதப்படுத்தலுக்காக அவரின் பிறப்பு, பெற்றோர் கண்டுருக்ககூடிய கனவுகள், இயற்கையில் நடந்தேறிய சில சம்பவங்கள் எப்படி புனையப்பட்டு பிம்பமாக்கப் படுகின்றது என்பது சமூகவியலாளர்களால் ஆராயப்பட்ட ஒன்று.[1]  
தங்களது சமயங்களை முன்னிறுத்தி கோயில்களிலும் திருவிழாக்களிலும் இன்றைய காலத்தில் சமய சொற்பொழிவுகள் நடைபெறுகின்றன . மேலும் இது பஜனை வடிவிலும் நிகழ்கிறது . இதன் மூலம் மக்கள் தங்களது சமயத்தில் சேரவேண்டும் என்ற உணர்வினை ஊட்டுகின்ற வகையில் சொற்பொழிவுகள் இடம்பெறுகின்றன . மக்கள் மனதை மாற்றுகின்ற முயற்சிக்கு சொற்பொழிவு பரப்புரை காரணமாக அமைகின்றன.  
**3.இணையதள பரப்புரை**  
தகவல் தொழில்நுட்ப வளர்ச்சியின் காரணமாக படித்த மக்களிடத்தில் இணையதள பயன்பாடு என்பது அதிக அளவில் இன்று பயன்படுத்தப்படுகிறது . இணையதளம் மூலம் பேஸ் புக் , டுவிட்டர் , ஈமெயில் , போன்றவற்றிலும் மொபைல் போன் மூலமாக வாட்ஸ் அப்பிலும் செய்திகள் பரப்பப் படுகின்றன . குறிப்பாக இன்றைய இளைஞர்கள் வாட்ஸ் அப் பேஸ் புக் , டுவிட்டர் போன்றவற்றில் தான் கவனம் செலுத்துகின்றனர் . தமிழகத்தில் நடைபெற்ற ஜல்லிக்கட்டு போராட்டம் வெற்றி பெற்றதற்கு இது தான் முக்கிய காரணமாக இருந்தது .
# பரப்புரை

## பரப்புரையின் பயன்கள்

பரப்புரையின் முக்கிய நோக்கமும் பயனும் செய்தியினை மக்களிடம் கொண்டு சேர்ப்பதுதான் . அதில் மக்களிடம் விழிப்புணர்வு ஏற்படுத்துதல் முதன்மை பயனாகும் .  
**உதாரணம்**  
**1. நுகர்வோர் விழிப்புணர்வு பரப்புரை**  
மாவட்ட உணவுபொருள் வழங்கல் மற்றும் நுகர்வோர் பாதுகாப்பு துறை சார்பில் விழிப்புணர்வு பரப்புரை வாகனம் 3 நாட்கள் 9 தாலுகாக்களில் பயணம் செய்கிறது. பொருட்கள் வாங்கும் நுகர்வோர் அதில் உள்ள தரம், பொருட்கள் காலாவதி ஆகும் தினம், அடக்க விலை போன்றவற்றை பார்த்து வாங்குவது உட்பட பல விழிப்புணர்வு ஏற்படுத்தும் வகையில் இந்த வாகனம் மூலம் பரப்புரை செய்யப்படுகிறது .  
**2.பற்கள் பாதுகாப்பு விழிப்புணர்வு பரப்புரை**  
66 விழுக்காட்டு குழந்தைகள் பற்குழியினால் பாதிக்கப்பட்டு, சிகிச்சை எடுத்துக் கொள்ளாமல் அப்படியே விட்டுவிடுகிறார்கள் . இதனால் சிறிய வயதிலேயே பற்கள் இழப்பு அதிகமாகி இருப்பதாக, பற்கள் பாதுகாப்பு பற்றிய ஓர் ஆய்வு தெரிவிக்கிறது. இதற்கு காரணம் மக்களிடையே பற்கள் பாதுகாப்பு பற்றிய விழப்புணர்வு இல்லாததுதான். அதிகமான மக்களுக்கு விழிப்புணர்வை ஏற்படுத்த வேண்டும் என்று சுகாதார துறையினர் பரப்புரை செய்கின்றனர் .  
இது போல் மக்கள் விழிப்போடு இருக்கவேண்டிய பல விழிப்புணர்வு பிரச்சாரங்கள் மூலம் மக்களின் அறியாமை இருளை அகற்றும் பணியினை செய்து மக்களுக்கு நற் பலன்களை வழங்குகின்றன .
# பரப்புரை

## அரசியலில் பரப்புரை

அரசியலில் பரப்புரை மிகவும் திட்டமிட்ட, நுணுக்கமான, விஞ்ஞான முறையில் முதலாம் உலக யுத்தம் முதலே பரவலாக உபயோகிக்கப்படுகின்றது. அமெரிக்கவின் சார்பில் வோல்ரர் லிப்மன் (Walter Lippman), எட்வார்ட் பேர்னேஸ் (Edward Bernays) ஆகியோரால் யேர்மன் அரசுக்கெதிராக உபயோகிக்கப்பட்ட உத்திகளே பின்னர் விரிவடைந்த உளவியல் யுத்த தந்திரங்களுக்கும், வியாபார விளம்பர உத்திகளுக்கும், "மக்கள் தொடர்புதுறை" செயல்பாடுகளுக்கு அடித்தளம் இட்டது [2]. போர்க் காலங்களில் பரப்புரை மிக முக்கியப் பங்கு வகிக்கிறது.
இணையத்தில் அரசியல் விளம்பரம் என்பது நன்கு விரிவடைந்த பெரும் தொழிற்துறையாக மாறியிருக்கிறது. பெரும்பாலான மக்கள் தமக்குத் தேவையான தகவல்களை ஒரு சில வலைத்தளங்களிலிருந்தே பெறுகிறார்கள். அவையும் பெரும்பாலும் ஓரிரு சமூக வலைத்தளங்களாகவே இருக்கின்றன. மக்களின் தனிப்பட்ட தரவுகள் அடங்கிய பெரும் சேகரங்களை ஆராய்ந்து தேவையான தகவல்களைப் பெறும்படியாக மென்பொருட் படிமுறைத்தீர்வுகள் (Algorithms) சிறப்பாக வளர்ச்சியடைந்துள்ளன. இவற்றின் காரணமாக அரசியற் பரப்புரை என்பது கூட்டங்கள் நடத்துவது, உரையாற்றுவது எனும் பழைய வடிவங்களிலிருந்து பெரிதும் மாறிவிட்டது. தற்போது அரசியற் பரப்புரை என்பது தனி மனிதர்களைக் குறிவைத்து விளம்பரங்களை அனுப்புவது என்றாகிவிட்டது.
# பரப்புரை

## அரசியலில் பரப்புரை

### உதாரணம்

ஈராக் மீதான அமெரிக்காவின் போர், எவ்வாறு மக்களின் நாட்டுப்பற்றையும் தீவிரவாதத்திற்கெதிரான கோபத்தையும் தவறான பரப்புரை மூலம் தவறாக வழிநடத்தமுடியும் என்பதற்கு ஓர் உதாரணம்.
# பரப்புரை

## விளம்பரங்களில்

விளம்பரங்களில் பரப்புரை என்பது மிகச் சுலபமாகக் காணக்கிடைக்கின்றது. விளம்பரங்கள் எவ்வாறு நமக்குத் தேவையில்லா பொருளைக்கூட விருப்பத்தின் காரணமாக வாங்க வைக்கின்றது என்பது பரப்புரையின் விளைவின் ஒரு அம்சமாக இருக்கலாம் என்று கருதப்படுகின்றது.
# பரப்புரை

## விளம்பரங்களில்

### உதாரணங்கள்

- பிரபலமானவர்களைக் கொண்டு ஒரு பொருள் / கருத்து தொடர்பான கருத்துக்களை அவர்கள் கூறுவதுபோல் கூறச்செய்தல். எ-கா -(பெப்சி/"Pay Every Penny for Save Israel" விளம்பரங்கள்)
- ஒரு பொருளை மற்றொன்றுடன் சில கருத்துக்களையும்/உண்மைகளையும் தவிர்த்துவிட்டு ஒப்பிடுவதன் மூலம் தவறான மனப்பதிவை ஏற்படுத்துவது. (உதாரணம் : ஆப்பிள் கம்ப்யூட்டரை விண்டோசுடன் ஒப்பிடுவது.)
# கயபுசா2

| mission_type = சிறுகோள் மாதிரி சேகரித்தல்
| operator = சப்பானிய விண்வெளி ஆய்வு முகவரகம்
| COSPAR_ID = 2014-076A
| SATCAT = 40319
| website =
| mission_duration = 6 ஆண்டுகள்
( கழிந்தன)  
| manufacturer = NEC
| launch_mass =
| dry_mass =
| payload_mass =
| dimensions = விண்கலம்:
சூரியக் கலன்:
| power = 2.6 kW (1 au இல்), 1.4 kW (1.4 au இல்)  
| launch_date = 3 திசம்பர் 2014, 04:22 ஒ.ச.நே
| launch_rocket = H-IIA 202
| launch_site = தனேகஷிமா விண்வெளி மையம், யொசினோபு
| launch_contractor = மிட்சுபிசி  
|interplanetary =  
| landing_date = விண்கலம் மீள்-நுழைவு: 5 திசம்பர் 2020 UTC  
*கயபுசா2* 2014 திசம்பர் 3 இல் ஏவப்பட்டது. இது 162173 இரியூகு என்ற புவியருகு சிறுகோளை 2018 சூன் 27 இல் சந்தித்தது. இது இச்சிறுகோளை ஒன்றரை ஆண்டுகளாக ஆய்வு செய்து, அதன் மாதிரிகளை சேகரித்தது. 2019 நவம்பரில் இது சிறுகோளில் இருந்து புறப்பட்டு, 2020 திசம்பர் 5 இல் தான் சேகரித்த மாதிரிகளுடன் புவியை அடைந்தது.
# 162173 இரியூகு

**162173 இரியூகு** (*162173 Ryugu*, முன்னய பெயர்: ((162173) 1999 JU<sub>3</sub>) என்பது ஒரு அப்பல்லோ வகை சிறுகோள் (*asteroid*) ஆகும். புவிக்கு அருகேயுள்ள இச்சிறுகோளில் இருந்து பாறை, மண் மாதிரிகளை எடுத்துவர சப்பானிய விண்ணுளவி ஹயபுசா 2 2014 டிசம்பர் 3-ஆம் நாள் அனுப்பப்பட்டது.
# 162173 இரியூகு

## கண்டுபிடிப்பும் பெயரிடலும்

இந்த சிறுகோள் 1999-ஆம் ஆண்டில் LINEAR திட்டம் மூலம் கண்டுபிடிக்கப்பட்டு, என்ற தற்காலிகப் பெயர் சூட்டப்பட்டது.